คือมีอะไรกับแฟนวันที่8เมษาค่ะ ไม่ได้ป้องกันอารมณ์พาไป หลังจากจบเกม(หลั่งนอกนะคะ)ผ่านไป1ชม.ค่อยกินยาค่ะ กินยาคุมฉุกเฉินยี่ห้อเมเปิ้ลฟอร์ท ตอนนี้ผ่านมา6วันแล้ว ประจำเดือนยังไม่มา มีโอกาสจะท้องมั้ยคะ
สวัสดีค่ะ การใช้ยาคุมฉุกเฉินเพื่อป้องกันการตั้งครรภ์หลังมีเพศสัมพันธ์นั้นควรใช้ภายใน 72 ชั่วโมง และใช้ตามที่ข้างฉลากกำหนด ยาจะมีทั้งประเภทกินครั้งเดียวหรือกินห่างกัน 12 ชั่วโมง ให้กินตามนั้น ขึ้นกับยี่ห้อของยาค่ะซึ่งหลังการใช้ยาคุมฉุกเฉิน อาจทำให้มีเลือดออกผิดปกติทางช่องคลอด หรือมีประจำเดือนที่คลาดเคลื่อนไปได้ แต่สุดท้ายแล้วควรจะต้องมาค่ะ ไม่ควรห่างกันเกิน 35 วันจากรอบก่อน ถ้าห่างเกินจากนี้นั้นถือว่าผิดปกติ และควรซื้อชุดตรวจครรภ์ทางปัสสาวะมายืนยันให้ผลบวกได้ตั้งแต่ 10-14 วันหลังปฏิสนธิ หรือไปยืนยันที่รพ.อีกครั้งค่ะแต่อย่างไรก็ตามหากกินยาถูกต้องภายใน 72 ชั่วโมง โอกาสตั้งครรภ์มีน้อยค่ะ ยามีประสิทธิภาพประมาณ 80-90%